בתי הקברות היהודיים באסואירה

בתי הקברות היהודיים באסואירה היו בתי הקברות של הקהילה היהודית בעיר אסואירה שבמרוקו. בתי הקברות ממוקמים לחוף האוקיינוס באסואירה. הישן שבהם שימש מקום קבורה עד שלהי המאה ה-19, השני והגדול שבהם ממוקם מולו ושימש מקום קבורה מעת שחדל הראשון מלשמש לכך. במקום קבורים רבנים מפורסמים, מהם רבי אברהם רפאל קורייאט, רבי חיים פינטו ורבנים נוספים צאצאיו.

==רקע: הקהילה היהודית באסואירה==
העיר אסואירה הוקמה על ידי מולאי עבדאללה בשנת 1764. מהרה הפכה לעיר סחר מקומית ובינלאומית שמשכה אליה יהודים רבים. במהלך המאה ה-19 גדלה האוכלוסייה היהודית במקום והייתה לאחת מהקהילות הגדולות במרוקו. הרובע היהודי, המלאח, המכסה אומנם כ-10% משטח העיר, אך הוא אכלס בתקופות השיא כ-40% מאוכלוסייתה. קהילה זו מהוה עדות לתפקיד המשמעותי של יהודים בפיתוחה של עיר נמל מהגדולות במרוקו. כיום נותרו באסואירה קומץ יהודים. במקום פעלו רבנים חשובים ומהם: רבי אברהם רפאל קורייאט, ממשפחת רבנים נכבדת בתטואן שהיה רבה הראשון של העיר, רבי חיים פינטו שהיה דיין והתפרסם כצדיק, ורבים אחרים.

==בתי הקברות היהודיים==
הישן מבין שני בתי הקברות של אסואירה ממוקם לחוף האוקיינוס האטלנטי והיה מקום לקבורה עד שלהי המאה ה-19. צמיחתה המהירה של האוכלוסייה היהודית בעיר הביאה את הקמתו של בית העלמין החדש בשנת 1892 (ראו תמונה של שלט ההנצחה), הממוקם אל מול הישן. חלק ניכר מן המצבות בבית העלמין החדש נחקקו על ידי רבי דוד אלקיים, משורר ופייטן ידוע שהיה רב-אמן ופעל גם סתת וחרט של מצבות. לפי בדיקה שעשו חוקרים שתמללו את מצבות, בבית הקברות הישן מצויים כ-500 מצבות ובבית הקברות החדש כ-3500 מצבות. קבורים רבנים מפורסמים, מהם: רבי אברהם רפאל קורייאט, רבי חיים פינטו (בבית הקברות הישן, ראו תמונה), ורבי חיים פינטו השני (בבית הקברות החדש, ראו תמונה), רבי יהודה הדאן פינטו - בנו של רבי חיים, רבי דוד לוסקי ורבים אחרים.

==גלריה==
{| style="float: right; clear: none; padding: 0.1em"
|-
|
<gallery mode="packed" heights="100px">
קובץ:Cimetières juifs Essaouira 29092020 033.jpg|המואזוליאום על קברו של חיים פינטו
קובץ:Cimetières juifs Essaouira 29092020 037.jpg|קברו של רבי חיים פינטו
קובץ:Cimetières juifs Essaouira 29092020 040.jpg|קברו של רבי חיים פינטו
קובץ:Cimetières juifs Essaouira 29092020 045.jpg|מבנה להדלקת נרות לזכרם של רבנים
קובץ:Haim Pinto Essaouira.jpg|לוחות הנצחה לצד מבנה ההדלקה
קובץ:Cimetières Juifs Essaouira wykmn 009.jpg|בית הקברות הישן ממבט אל הים
תמונה:Cimetières Juifs Essaouira wykmn 008.jpg|ממראות בית הקברות הישן
קובץ:Cimetières juifs Essaouira 29092020 047.jpg|ממראות בבית הקברות הישן
קובץ:Cimetières juifs Essaouira 29092020 002.jpg|לוח הנצחה למייסדי בית הקברות החדש
תמונה:Cimetières juifs Essaouira 29092020 016.jpg|ממראות בבית הקברות החדש
קובץ:Cimetières juifs Essaouira 29092020 026.jpg|ממראות בית הקברות החדש
קובץ:Cimetières Juifs Essaouira wykmn 002.jpg|קברו של רבי חיים פינטו השני (בחדש)
קובץ:Cimetières juifs Essaouira 29092020 003.jpg|שילוט לקברו של רבי יהודה פינטו (בחדש)
</gallery>
|}

==ראו גם==
* צלאת אל קהל

==לקריאה נוספת==
* אשר כנפו, "מבט על מרוקו הספרדית וגם על דמנאת ועל בית-העלמין במוגדור" בתוך: אות ברית קודש, כרך 29, 2010.

==קישורים חיצוניים==

* [http://iajgscemetery.org/africa/morocco/essaouira-aka-mogador מוגדור], באתר International Jewish Cemetery Project 
* [https://www.findagrave.com/cemetery/2195796/essaouira-mogador-cemetery Essaouira-Mogador Cemetery], באתר Find a Grave 

==הערות שוליים==

קטגוריה:יהדות מוגדור
אסואירה
אסואירה